Brand by Groote Schuur-hospitaal eis lewe van pasiënt | MedSure.co.za
’n Brand in een van die sale in Groote Schuur-hospitaal het die lewe van een van die pasiënte geëis.
Alaric Jacobs, woordvoerder van die hospitaal, het Maandagoggend bevestig daar was Sondagaand omstreeks 22:00 ’n brand in saal G17 by dié hospitaal.
Hy sê die saal is ontruim, maar ongelukkig is een van die manspasiënte (63) dood. Hy kon nie meer besonderhede oor die brand gee nie omdat die polisie die saak ondersoek.
Dit is nog nie duidelik wat die brand veroorsaak het nie.
Theo Layne van die brandweer-en-reddingsdienste, het aan EWN gesê: “Die skade aan die saal was aan een bed en een bedkassie. Daar was nie ander beserings nie.”
« Mouse study shows how alcohol may cause cancer
2 bogus doctors arrested operating an illegal surgery, Polokwane »